מזון לתינוקות

200px|ממוזער|שמאל|מחית פירות לתינוקות
מזון תינוקות הוא כינוי לכל מזון שאינו חלב אם, המשמש להזנת תינוקות. יש המכלילים במונח זה תחליפי חלב אם, ויש המתייחסים במונח זה למוצרי מזון אחרים (הן מוצרים תעשייתיים והן מזון ביתי). מוצרי מזון אלה מיועדים לתינוקות שגילם פחות משנתיים, והמזון מותאם לגיל התינוק, להתפתחותו, ולמערכת העיכול שלו.

 מזון לתינוקות 

 תחליפי מזון לתינוקות 
תחליפי מזון לתינוקות (תמ"ל) מיוצרים בצורת אבקה ארוזה במכלים אטומים, במטרה להמנע מזיהומים, חשיפה ללחות ולקרני האור. תחליפי המזון מיוצרים עבור תינוקות שאינם ניזונים מחלב אם. 

קיימות שלוש פורמולות עיקריות

 תחליף חלב 
על בסיס אבקת חלב פרה

 תחליף צמחי 
על בסיס סויה, מיועד למקרים של אי סבילות ללקטוז.

מזון זה מגיע בצורת אבקה להמסה בנוזל, כמזון נוזלי או בצורת מחית, ומזון מוצק הנמס ברוק בפיו של התינוק בצורת רקיקים, כי  בהעדר שיניים אין התינוק יכול ללעוס ולטחון את המזון בפיו.

 תחליף מפורק 
זהו תחליף מורכב, היפואלרגני, עבור תינוקות הסובלים מאלרגיות מורכבות

 מחיות 
מיועד לתינוקות מעל שישה חודשים, במעבר מתמ"ל למזון למבוגרים.

 מחיות של ירקות ופירות 
מורכבות מתערובות של מחיות מירקות שונים:  בטטה, גזר, דלעת, קישוא הם הירקות המועדפים, בגלל טעמם וערכם התזונתי.

חברות יצרניות מקפידות על מעבר שלבים ממרכיב אחד, לשני מרכיבים ועד הוספה של חתיכות קטנטנות לתערובת לעידוד הלעיסה.

 מחיות של בשר 
מורכבות מבשר עוף או הודו טחונים דק.  מקור מועדף לאספקת ברזל.

 דייסות 
משמשות לעיבוי המזון ולאספקת פחמימות וברזל.  מבוססות על: אורז הנחשבת לקלה לעיכול, שיבולת שועל עשירה בסיבים תזונתיים. תערובת של דגניים לשלבים יותר מאוחרים.  

 אוכל אצבעות 
מזון שהתינוק מסוגל לתפוס בידיו, הופכים לרכים בלעיסה.

חתיכות קטנות של פרות, כגון, בננה, אבוקדו, שאינן מסכנות את התינוק בבליעה.

פסטה רכה שבושלה הטב, כגון, כוכבים.  יש להקפיד על מידות קטנות של הפסטה.

 הרגלי הזנה 
יש להקפיד על הוספת מרכיב אחד בכל פעם תוך הוספה הדרגתית של מרכיבים, המאפשר ברור של אלרגיות למרכיבים השונים, או תופעות של אי סבילות למרכיבים שונים שלא על בסיס של אלרגיה. שליטה על תהליך ההאכלה מאפשר הימנעות  ממרכיבים אלרגניים מתפריט התינוק.

היסטוריה  
כבר בעת העתיקה נעשה שימוש בתחליפי חלב אם כמזון לתינוקות, אף שבתקופות קדומות יותר, כאשר אם לא יכלה להניק את ילדה, נעשה שימוש במינקת. עד אמצע המאה ה-19 הוכנו תחליפי חלב, ומזון תינוקות באופן ביתי, ואלה כללו מחית של דגנים, או ירקות, ונוזלים (מים או חלב). התפתחות מזון התינוקות ויצירת תחליפי המזון החלה לאחר המהפיכה התעשייתית, ועם התפתחות הרפואה והבנת התזונה הנדרשת. 

בשנת 1905 המציא אנרי נסטלה, מייסד חברת "נסטלה",  לראשונה, מזון תינוקות מלאכותי מיובש. נסטלה ייצר מוצר זה עבור בנו של חבר, אשר לא יכול היה לעכל חלב פרה. ההמצאה זכתה להצלחה, ועשור לאחר מכן, בשנת 1873, מכרה החברה כחצי מיליון קופסאות מזון תינוקות מדי שנה, בארצות הברית, אירופה, ארגנטינה ובאיי הודו המערבית.

בשנות ה-20 של המאה ה-20 החל שיווק מזון תינוקות במערב אירופה ובארצות הברית תחת מיתוגו כמזון מדעי המותאם להתפתחותו של התינוק.

המזון התעשייתי, המבושל מראש והמיובש, יוצר והחל להימכר לראשונה בשנות ה-30 של המאה ה-20. חברות מזון התינוקות המובילות שהתפתחו באותה עת היו גרבר, שהחלה לייצר מזון תינוקות בשנת 1928, והיינץ.
שיווק בישראל
שיווק בישראל של מזון לתינוקות תעשייתי, ממותג כמוצר מדעי המותאם להתפתחותו של התינוק, החל בישראל בשנות ה-60 של המאה ה-20. החלוצה בתחום זה הייתה חברת "רמדיה" שהוקמה בשנת 1963 על ידי ד"ר ליביו לנדס, שהיה רוקח מומחה לייצור תרופות, ואשתו הרופאה ד"ר אריקה לנדס. השניים עלו שנתיים קודם לישראל מרומניה, והחליטו להקים מפעל לייצור תרופות ומזון לתינוקות (בעיקר דייסות) בראשון לציון. המפעל זכה להצלחה והחל להתמקד בעיקר בייצור מזון לתינוקות תחת המותג "רמדיה" השפך פופולרי.

בשנות ה-70 של המאה ה-20 החל יבוא של מותגי מזון לתינוקות בינלאומיים, דוגמת "גרבר", "ביצ'נט" (Beech-Nut) ו"היינץ". לאחר העלייה בפופולריות של מוצרים אלו החל משרד הבריאות לפעול לאסדרה של התחום.

בשנות ה-80 של המאה ה-20 החלו לשווק בישראל באופן נרחב גם תרכובות מזון לתינוקות, בהם "מטרנה" שיוצרה בישראל על ידי חברת מוצרי מעברות (מאז 2017 נמצאת בבעלות מלאה של קבוצת "אסם-נסטלה"). ו"סימילאק" תוצרת חברת מעבדות אבוט.

בשנת 2026 פורסם ריקול של מוצר "נוטרילון" של נסטלה מחדש לצרוליד.

קישורים חיצוניים

ההיסטוריה של מזון התינוקות



הערות שוליים

קטגוריה:תזונה בינקות
תינוקות
קטגוריה:מוצרי תינוקות